2018-2019-мĕш вĕренÿ çулĕ

Шкул шайĕнчи олимпиада

Чăваш чĕлхипе литератури (Чăваш шкулĕ)

6 класс

Ыйтусем

Олимпиада ирттермелли вăхăт – 60 минут

Кашни ыйтăва тĕрĕс хуравласан чи нумаййи 50 балл пухма пулать

1.*Çăка, сăвă, сĕнÿ, тăри, кино* япала ячĕсене камăнлăх тата пару падежĕсенче вĕçлĕр.

*Пĕр-пĕр падежра тĕрĕс мар вĕçленĕ сăмахшăн 0,5 балл чакать. Пĕтĕмпе - 5 балл.*

2.Ваттисен сăмахĕсен пĕрремĕш пайне иккĕмĕш пайĕпе çыхăнтарăр.

*Ĕмĕт вĕçне çитмесĕр шывран упран.*

*Ăшши ĕне уйăхĕ, никам та çук тĕнчере.*

*Вутран сыхлан, мултан та паха.*

*Атте-аннерен хакли сивви – лаша уйăхĕ.*

*Лайăх ят аллуна ан ус.*

*Кашни тĕрĕс хуравшăн 1 балл. Пĕтĕмпе - 5 балл.*

3.*Çĕнтерÿ, çĕнĕлĕх, çĕнтер,çĕнĕ, çĕнтерÿçĕ, çĕнел, çĕнтерÿллĕ, çĕнеттер, çĕн, çĕнĕлле* сăмахсене пусăм(ударени) палли лартса тухăр. Панă сăмахсене икĕ ушкăна уйăрăр, мĕншĕн уйăрнине ăнлантарса парăр.

*Пусăма тĕрĕс лартнăшăн – 2,5 балл, сăмахсене тĕрĕс уйăрнăшăн - 2,5 балл, мĕншĕн çапла уйăрнине ăнлантарнăшăн - 2 балл. Пĕтĕмпе - 7 балл. Тĕрĕс мар пусăм лартнă тата уйăрнă кашни сăмахшăн 0,25 балл чакать.*

4. *«Маншăн пулсан ик айкки те тăвайкки»* тени мĕне пĕлтерет?

*Тĕрĕс хуравшăн - 3 балл.*

5. *Шурăмпуç çăлтăрĕ, симĕс мерчен пайăркасем ярсах çутат!*

Предложени членĕсене палăртăр.

*Кашни тĕрĕс хуравшăн - 1 балл. Пĕтĕмпе - 5 балл.*

6. *Армак-чармак ват юманĕ*

*Шухă çилпе ай тавлашать,*

*Чĕрик-чĕрик чĕриклетсе*

*Аллисемпе сулкалашать.*

*Ух! тăрмашать*.

Çак йĕркесене мĕнле сăвăран илнĕ? Сăвă авторĕ кам?

*Сӑввӑн ятне пӗлнӗшӗн – 2 балл, авторне пӗлнӗшӗн – 3 балл. Пĕтĕмпе- 5 балл*

7.Литература юррисем тесе мĕнле юрăсене калаççĕ? «Вĕлле хурчĕ» юрă авторĕ кам? Эсир автор çинчен мĕн пĕлетĕр?

*Теори пӗлнӗшӗн – 2 балл, юрă авторне кăтартнăшăн– 1 балл, автор çинчен хушса каланăшăн – 2 балл. Пӗтӗмпе – 5 балл.*

8. *«Лотерея вылясах мала каяймăн, ачам. Тата укçине выляса илес тĕк те тар тăкмасăр килнĕ мул çынна ырă тумасть, сиен çеç кÿрет».* Çак йĕркесем мĕнле произведенирен? Тĕп сăнар мĕн ятлă? Авторĕ кам?

*Хайлав ятне пӗлнӗшӗн – 3 балл, авторне тата сăнар ятне пӗлнӗшӗн – 1-ер балл. Пĕтĕмпе- 5 балл.*

9.Мĕн вăл ниме? Ниме çинчен çырнă камăн сăввине пĕлетĕр?

*Сăмах пĕлтерĕшне ăнлантарнăшăн – 3 балл, поэт ятне тĕрĕс каланăшăн – 2 балл. Пĕтĕмпе – 5 балл.*

10. Мĕн çырнă-ши çакăнта?

*Шурăсурăхăнсăмсишурутçисешуралнă.*

Тĕрĕс çырнăшăн – 5 балл.